Daisies

«Daisies» (անգլ. թարգմանաբար՝ «Մարգարտածաղիկներ»), ամերիկացի երգչուհի Քեթի Փերրիի երգը նրա սպասվելիք վեցերորդ ստուդիական ալբոմից։ Այն թողարկվել է 2020 թվականի մայիսի 15-ին Capitol Records-ում որպես ալբոմի առաջին սինգլ։ Փերրին համահեղինակել է թրեքը Ջոբ Բելիոնի, Ջեյքոբ Քաշեր Հինդլինի, Մայքլ Փոլակի և The Monsters & Strangerz դուոյից պրոդյուսերներ Ջորդան Ք․ Ջոնսոնի և Ստեֆան Ջոնսոնի հետ։ «Daisies»-ն ընդգրկվել է Հունգարիայի, Իռլանդիայի, Նիդերլանդների և Շոտլանդիայի չարթերի թոփ-30-ում։


== Թողարկում ==
2020 թվականի մայիսի 7-ին Փերրին սոցիալական ցանցերի միջոցով հայտարարել է իր սպասվելիք վեցերորդ ստուդիական ալբոմի առաջին սինգլի մասին՝ «Daisies» անվանմամբ, որը թողարկվել է 2020 թվականի մայիսի 15-ին։ Դրա շապիկը նույնպես հրապարակվել է նույն օրը։ Դրա վրա պատկերված է ժպտացող Փերրին դեղին մարգարտածաղիկների դաշտում։ Հաջորդ օրը՝ «Daisies»-ի համար գովազդային արշավի շրջանակներում, Մայրերի օրվա հետ միաժամանակ, բացվել է «Katy's Daisies» (անգլ. թարգմանաբար՝ «Քեթիի մարգարտածաղիկները») թվային ծաղիկների խանութը, որն առաջարկում է 12 անվճար գունավոր ծաղկեփնջեր, որպեսզի «ինչ-որ մեկին ասեք, որ մտածում եք իրանց մասին, սիրում եք նրանց, կարոտում եք նրանց կամ պարզապես շնորհակալություն հայտնեք նրանց ձեզ հավատալու համար»։ MK-ի կողմից երգի ռեմիքսը թողարկվել է 2020 թվականի մայիսի 29-ին։


== Տեսահոլովակ ==
Տեսահոլովակը, որի ռեժիսորն է Լիզա Վոլոշինը, թողարկվել է 2020 թվականի մայիսի 15-ին՝ սինգլի հետ միասին։ Այն նկարահանվել է կարանտինի ժամանակ և ցուցադրում է Փերրիին նատուրալիստական մթնոլորտում։ Ավելի ուշ նա հայտնել է, որ երաժշտական տեսահոլովակն այն չէր, ինչ ի սկզբանե պլանավորվում էր, քանի որ COVID-19 համավարակի պատճառով, նկարահանումները, որոնք նախատեսված են եղել 2020 թվականի մարտի 13-ին, չեղարկվել են։


== Առևտրային ցուցանիշներ ==
«Daisies»-ը դեբյուտել է ամերիկյան Billboard Hot 100 չարթի 40-րդ հորիզոնականին, դառնալով Փերրիի 25-րդ երգը, որն ԱՄՆ-ընդգրկվել է ԱՄՆ-ի չարթերի թոփ-40-ում։ Բացի այդ, այն զբաղեցրել է Digital Song Sales չարթի 3-րդ հորիզոնականը։ Երգն ընդգրկվել է Նիդերլանդների, Նոր Զելանդիայի, Շոտլանդիայի, Շվեդիայի և Իսպանիայի Digital Song Sales-ի, ինչպես նաև UK Singles Download Chart-ի և Canadian Sales Chart-ի լավագույն տասնյակում։ Այն նաև ընդգրկվել է Բելգիայի և Ճապոնիայի չարթերի, ինչպես նաև Billboard Adult Top 40-ի թոփ-20-ում։ Բացի այդ՝ երգը նաև ընդգրկվել է Ավստրիայի, Բելգիայի (Wallonia), Կանադայի, Իռլանդիայի, Միացյալ Թագավորության և Rolling Stone top 100 չարթերի թոփ-40-ում։


== Կենդանի ելույթներ ==
2020 թվականի մայիսի 15-ին Փերին հանդես է եկել «Daisies»-ով և մասնակցել է երկպագուների հետ Հ&Պ-ի (անգլ.՝ Q&A, «Հարցեր և պատասխաններ») Amazon Music-ի Friday Live ելույթների շարքի շրջանակներում։ Նույն օրը նա նաև հանդես է եկել այս երգով Houseparty-ի «In the House» (անգլ.՝ Տան մեջ) միջոցառման ժամանակ։ Հեռուստատեսությունում այս երգով առաջին ելույթը տեղի է ունեցել 2020 թվականի մայիսի 17-ին՝ American Idol-ի 18-րդ եթերաշրջանի ընթացքում։ 2020 թվականի մայիսի 22-ին Փերրին հանդես է եկել Good Morning America-յի ուղիղ եթերում, սկսելով Good Morning America-յի 2020 թվականի համերգաշարքը։


== Երգացանկ ==
Թվային ներբեռնում և սթրիմինգ
«Daisies» - 2:53Թվային ներբեռնում և սթրիմինգ (MK-ի ռեմիքս)
«Daisies» (MK remix) - 3:347" single
Կողմ A՝ «Daisies» - 2:53
Կողմ B՝ «Daisies» (գործիքավորում) - 2:53


== Իրավունքներ և անձնակազմ ==
Իրավունքները վերցված են Tidal-ից․

Քեթի Փերրի՝ գլխավոր վոկալ, երգի հեղինակ
Քրիս Անոքյութ՝ A&R
Ջոնաթան Բելիոն՝ երգի հեղինակ, աջակցող կատարող, բեք վոկալ
Ռեյչել Ֆայնդլին՝ ինժեներ
Լորեն Գլուքսման՝ A&R
Ջոն Հեյնս՝ միքսինգ ինժեներ
Ջեյքոբ Քաշեր Հինդլին՝ երգի հեղինակ
Ջորդան Ք․ Ջոնսոն՝ երգի հեղինակ
Ստեֆան Ջոնսոն՝ երգի հեղինակ
Դեյվ Քաթչ՝ մասթերինգ ինժեներ
Մայքլ Փոլակ՝ երգի հեղինակ, աջակցող կատարող, կիթառ
Պիեռ-Լյուկ Ռիու՝ աջակցող կատարող, կիթառ
Ջիան Սթոուն՝ վոկալի պրոդյուսեր
The Monsters & Strangerz՝ պրոդյուսերներ, աջակցող կատարողներ, վոկալի ինժեներներ, վոկալի պրոդյուսերներ


== Չարթեր ==
Illegal chart entered Ireland4|27


== Թողարկման պատմություն ==


== Ծանոթագրություններ ==


== Արտաքին հղումներ ==
Քեթի Փերրի - Daisies (Տեսահոլովակ երգի տեսքստով) ՅուԹյուբում